Na temelju članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13, 14/13, 9/15, 11/15 - pročišćeni tekst 2/18, 3/18 – pročišćeni tekst, 4/20, 25/20, 3/21 i 4/21), članka 3. Proračuna Koprivničko-križevačke županije za 2022. godinu i projekcije za 2023. i 2024. godinu („Službeni glasnik Koprivničko-križevačke županije“ broj 25/21) i članka 8. Odluke o izvršavanju Proračuna Koprivničko-križevačke županije za 2022. godinu („Službeni glasnik Koprivničko-križevačke županije“ broj 25/21), Programa 1007 Komunalno gospodarstvo KLASA: 400-06/21-01/16, URBROJ: 2137/1-04/05-21-4 od 22. studenog 2021. godine kapitalnog projekta K 100001 Kapitalna pomoć za ravnomjerni razvoj Županije, župan Koprivničko-križevačke županije raspisuje

**J A V N I P O Z I V**

**za kapitalni projekt K 100001**

**Kapitalna pomoć za ravnomjerni razvoj Županije u 2022. godini**

**I.**

Pozivaju se zainteresirane jedinice lokalne samouprave (u daljnjem tekstu: JLS) da u skladu s Kapitalnim projektom K 100001 Kapitalna pomoć za ravnomjerni razvoj Županije za koji je rezervirano 3.000.000,00 kuna dostave svoje zahtjeve.

Sukladno Zakonu o regionalnom razvoju Republike Hrvatske („Narodne novine“ broj [147/14](https://www.zakon.hr/cms.htm?id=26153), [123/17](https://www.zakon.hr/cms.htm?id=26155) i [118/18](https://www.zakon.hr/cms.htm?id=35941)), Odluke o razvrstavanju jedinica lokalne i područne (regionalne) samouprave prema stupnju razvijenosti („[Narodne novine“ broj 132/2017](https://narodne-novine.nn.hr/clanci/sluzbeni/2017_12_132_3022.html)) i Uredbe o indeksu razvijenosti („[Narodne novine“ broj 131/2017](https://narodne-novine.nn.hr/clanci/sluzbeni/2017_12_132_3022.html)) JLS-e prema indeksu razvijenosti, dodijeliti će se kapitalna pomoć za JLS od I. – IV. skupine koje su ispod prosječno rangirane.

**II.**

JLS kao podnositelji zahtjeva za kapitalnu pomoć Županije mogu koristiti samo za investicije sadržane u proračunima JLS za 2022. godinu i označene kao kapitalne investicije:

1. Investicije u prometnu infrastrukturu, a odnosi se na izgradnju cestovne infrastrukture na lokalnim i županijskim cestama što uključuje kolnik, pješačku i biciklističku stazu, autobusna stajališta i oborinsku odvodnju,

2. Izgradnju ili modernizaciju EnU javne rasvjete i solara na javnim objektima,

3. Održivo gospodarenje otpadom koje se odnosi na izgradnju kompostane, reciklažnih dvorišta, mobilnih reciklažnih dvorišta, sortirnica, drobilica građevinskog i ostalog otpada, nabavu kanti za odvojeno prikupljanje otpada, otoka sa spremnicima za sekundarne sirovine i slično.

**A)** Za kapitalne investicije pod točkom 1. i 2. kapitalna pomoć dodjeljuje se u intenzitetu 30% od vlastitog učešća u investiciji na osnovu realiziranih radova uz dokaz ovjerene situacije i računa, Ugovora sa izvođačem, Ugovora o sufinanciranju iz drugih izvora pomoći te Odluke predstavničkog tijela o nositelju investicije za svaku jedinicu lokalne samouprave koje su svrstane u potpomognuta područja s indeksom razvijenosti manjim od 100% iz skupine I. – IV.

Kapitalna pomoć dodjeljuje se kumulativno do 200.000,00 kuna za svaku JLS na temelju realiziranih radova i potrebne dokumentacije, a neprihvatljivi troškovi su PDV i trošak nadzora.

**B)** Za kapitalne investicije pod točkom 3. za JLS razvrstane u razred potpomognutih područja od I.- IV. skupine imaju mogućnost korištenja kapitalne pomoći u intenzitetu 40% od iznosa vlastitog učešća u investiciji i JLS razvrstane u razrede iznad prosjeka od V. - VIII. skupine imaju mogućnost korištenja kapitalne pomoći u intenzitetu 20% od iznosa vlastitog učešća u investiciji.

Kapitalna pomoć dodjeljuje se do 80.000,00 kuna za svaku JLS na temelju realiziranih radova i potrebne dokumentacije, a neprihvatljivi troškovi su PDV i trošak nadzora.

Za radove koji su izvedeni u 2021. godini a završavaju u 2022. godini u koliko JLS nije realizirala sredstva kapitalne pomoći po predmetnoj investiciji, a isplatu je izvršila u tijeku 2022. godine prihvatljive su situacije i računi iz 2021. godine.

JLS realiziraju kapitalnu pomoć podnošenjem Zahtjeva na propisanom obrascu, nakon objavljenog javnog poziva i dostavom sve potrebne dokumentacije.

**III.**

Prilikom podnošenja zahtjeva potrebno je priložiti slijedeću dokumentaciju na obrascu zahtjeva K 100001/22:

1. Kopiju ugovora o izvođenju radova s izvođačem ili za nabavu opreme,
2. Kopiju ovjerene situacije/računa o izvedenim radovima ili nabavljenoj opremi,
3. Potvrdu o izvršenom plaćanju ili Izjavu da račun nije plaćen,
4. Ugovor o sufinanciranju, ako je zaključen s drugim pravnim osobama (Fondovi, Ministarstva i druga tijela),
5. Odluku tijela jedinice lokalne samouprave o povjeravanju poslova, (komunalnom trgovačkom društvu ili drugim pravnim osobama) koje je ujedno i nositelj investicije, time i ovlašteni alternativni podnositelj zahtjeva,
6. Izjavu načelnika o statusu kapitalnog projekta – utvrđen poseban interes JLS za kapitalnu investiciju, odnosno Odluku predstavničkog tijela ili Program gradnje.

**IV.**

Rok za podnošenje zahtjeva je do 30.11.2022. godine, odnosno do utroška sredstava, a u koliko sredstva neće biti iskorištena krajnji rok za podnošenje zahtjeva produžuje se do 16.12.2022. godine.

Zahtjev se podnosi na propisanom obrascu uz priloženu svu potrebnu dokumentaciju koju zainteresirani mogu potražiti na [www.kckzz.hr](http://www.kckzz.hr) ili dobiti u sjedištu Koprivničko-križevačke županije, Antuna Nemčića 5, 48000 Koprivnica.

Ispunjeni zahtjev za kapitalnu pomoć dostavlja se na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu

Antuna Nemčića 5

48000 Koprivnica

s naznakom OBRAZAC – 100001/22

Nepotpuni zahtjevi, kao i oni uz koje nije priložena sva dokumentacija iz točke II. ovog Javnog poziva neće se razmatrati.

**V.**

Župan donosi Zaključak o dodjeli kapitalne pomoći temeljem kojeg će Upravni odjel za financije, proračun i javnu nabavu izvršiti isplatu podnosiocu zahtjeva.

**VI.**

Javni poziv objaviti će se na mrežnim stranicama Koprivničko-križevačke županije ([www.kckzz.hr](http://www.kckzz.hr)) i dostaviti na adrese jedinica lokalne samouprave elektroničkom poštom. Dodatne informacije možete zatražiti na e-mail: [miroslav.vrban@kckzz.hr](mailto:miroslav.vrban@kckzz.hr) ili telefon: 658 – 234.

**ŽUPAN KOPRIVNIČKO-KRIŽEVAČKE ŽUPANIJE**

KLASA: 402-02/22-01/2

URBOJ: 2137-4/04/05-22-01

Koprivnica, 15. ožujka 2022.

Ž U P A N :

Darko Koren, ing. građ.

|  |  |
| --- | --- |
| Koprivničko-križevačka županija |  |
| Upravni odjel za gospodarstvo,  komunalne djelatnosti i poljoprivredu |  |
| Antuna Nemčića 5 |  |
| 48000 Koprivnica  [pisarnica@kckzz.hr](mailto:pisarnica@kckzz.hr)  048/658-234 |  |

**ZAHTJEV ZA KAPITALNU POMOĆ ZA RAVNOMJERNI RAZVOJ ŽUPANIJE**

**100001/22**

**Podaci o podnositelju zahtjeva**

|  |
| --- |
| NAZIV: |
| ULICA: |
| MJESTO: |
| POŠTA: |
| OIB: |
| TELEFON: |
| POSLOVNA BANKA : |
| IBAN: |

**Izvori pomoći**

|  |  |
| --- | --- |
| **OPIS** | **UČEŠĆE %** |
| Nacionalni izvora financiranja |  |
| Vlastito učešće Jedinice lokalne samouprave |  |
| Ostali izvori pomoći - osim Županijski proračun |  |

**Iznos na zahtjev**

|  |  |  |  |
| --- | --- | --- | --- |
| BROJ RAČUNA / SITUACIJE | IZDAVATELJ RAČUNA | IZNOS RAČUNA BEZ PDV-A | UKUPNI IZNOS RAČUNA |
|  |  |  |  |
|  |  |  |  |
|  |  |  |  |
| **SVEUKUPNO** | |  |  |
| **TRAŽENI IZNOS SUFINANCIRANJA** | | kn | % |

**Zahtjevu prilažem**

|  |  |
| --- | --- |
| **OPIS** | **DA/NE** |
| 1. Ugovori s izvođačima radova ili dobavljačima opreme |  |
| 2. Ovjerene situacije ili računi o izvedenim radovima ili nabavljenoj opremi |  |
| 3. Potvrdu o izvršenom plaćanju ili Izjavu da račun nije plaćen |  |
| 5. Ugovor o sufinanciranju, ako je zaključen s drugim pravnim osobama |  |
| 6. Odluku tijela jedinice lokalne samouprave o povjeravanju poslova, (komunalnom trgovačkom društvu ili drugim pravnim osobama) koje je ujedno i nositelj investicije, time i ovlašteni alternativni podnositelj zahtjeva |  |
| 7. Izjava načelnika o statusu kapitalnog projekta – utvrđen poseban interes JLS za kapitalnu investiciju, odnosno Odluku predstavničkog tijela ili Program gradnje |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(mjesto i datum) (podnositelj zahtjeva)